William John Butterworth

Mejar Jeneral William John Butterworth    (10 Jun 1801 – 4 November 1856) merupakan Gabenor Negeri-Negeri Selat dari Ogos 1843 hingga 21 Mac 1855.

Kota Butterworth di negeri Pulau Pinang, Malaysia dinamakan sempena beliau.

Biografi

Awal hidup 
William John merupakan anak kepada Kapten William Butterworth RN, seorang perajurit yang terkorban dalam Pertempuran Trafalgar 1805, dan isterinya Ann Hodgkinson.

Kerjaya dalam empayar 
William John menyertai Tentera India British di markas Madras di mana beliau berpangkat leftenan kolonel dalam Rejimen Madras ke-38.

Beliau dilantik sebagai Gabenor Negeri-Negeri Selat pada bulan Ogos 1843. Jawatan beliau masih dikekalkan meskipun pentadbiran Negeri-Negeri ini dipindahkan dari wewenang Gabenor Bengal kepada Gabenor Jeneral India tahun 1851.

Dalam tampuk pemerintahan ini, William turut bertanggungjawab mendirikan Kor Relawan Singapura (Singapore Volunteer Corps), sebuah pasukan militia yang ditugaskan mengawal keselamatan persekitaran jajahan pulau tersebut - ia merupakan duluan kepada Angkatan Bersenjata Singapura. Beliau dinaikkan pangkat kepada Mejar Jeneral atas sumbangan ini tahun 1855.

Rujukan